Diari Oficial de la Generalitat Valenciana


Sumari del DOGV 5122, del 26-10-2005 (2005/11874)

Informació pública de l'alternativa tècnica de programa per al desenvolupament del sector residencial R-6 la Solana d'esta localitat.
-------------------------------------------------------------------------------------------------------------------------------------

### Dades del document

Número de DOGV
:   5122

Data del DOGV
:   26-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11001


Organisme emissor
:   Ajuntament de Losa del Obispo

Tipus de document
:   Anunci

Informació pública de l'alternativa tècnica de programa per al desenvolupament del sector residencial R-6 la Solana d'esta localitat. [2005/M11598]
  
L'Ajuntament de Losa del Obispo, mitjançant el present anunci i en aplicació del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que, en data 10 d'octubre de 2005, s'ha acordat sotmetre a informació pública l'alternativa tècnica de programa d'actuació integrada formulada per la mercantil Torre Aragón CDG, SL, per tal d'escometre la urbanització del sector urbanitzable R-6 la Solana d'este terme municipal, estant prevista la gestió indirecta de tal programa.
  
Mitjançant este edicte s'anuncia l'obertura d'un període d'informació pública de 20 dies, comptat a partir de l'endemà de la publicació en el Diari Oficial de la Generalitat Valenciana, respecte de la documentació redactada a este efecte per al desenvolupament de l'esmentada actuació urbanística, consistent en memòria de programa, pla parcial, document d'homologació, estudi d'impacte ambiental, estudi de paisatge i avantprojecte d'urbanització.
  
La documentació indicada estarà a la vista durant l'expressat període d'exposició pública a les dependències de l'Ajuntament de Losa del Obispo, on podrà ser consultada, de dilluns a divendres, en horari d'oficina. Així mateix es fa constar la possibilitat de consultar durant el mateix termini a l'Ajuntament les actuacions derivades de la documentació depositada en este i de presentar-hi, per a la incorporació a les actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposa la Llei Reguladora de l'Activitat Urbanística.
  
El termini de 20 dies indicat s'ampliarà en uns altres 20 dies si, durant els 10 primers dies d'informació pública, qualsevol interessat es compromet a formular una alternativa tècnica en competència amb l'exposada, substancialment diferent d'esta, i prestara caució d'això en la quantia que reglamentàriament es determine.
  
Les proposicions juridicoeconòmiques es presentaran en el Registre General de l'Ajuntament en plica tancada, en els cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'Ajuntament, el dia hàbil següent a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Cosa que es comunica als efectes oportuns.